Diari Oficial de la Generalitat Valenciana


Sumari del DOGV 6740, del 23-03-2012 (2012/2899)

RESOLUCIÓ de 15 de març de 2012, de la presidenta del Consell Valencià de l'Esport, per la qual es convoquen les subvencions destinades a les universitats de la Comunitat Valenciana participants en el Campionat Autonòmic d'Esport Universitari de la Comunitat Valenciana (Lliga CADU), i s'aproven les bases per les quals se'n regula la concessió.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6740

Data del DOGV
:   23-03-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/2899


Data del document
:   15-03-2012

Organisme emissor
:   Consell Valencià de l'Esport

Tipus de document
:   Resolució

Correcció d'errades

 Descriptors 

:   * Consell Valencià de l'Esport
    * ajuda pública

RESOLUCIÓ de 15 de març de 2012, de la presidenta del Consell Valencià de l'Esport, per la qual es convoquen les subvencions destinades a les universitats de la Comunitat Valenciana participants en el Campionat Autonòmic d'Esport Universitari de la Comunitat Valenciana (Lliga CADU), i s'aproven les bases per les quals se'n regula la concessió. [2012/2899]
D'acord amb el que disposa l'article 49.1.28 de l'Estatut d'Autonomia de la Comunitat Valenciana, l'esport és competència exclusiva de la Generalitat.
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, establix, en l'article 3, com una de les línies generals d'actuació de la Generalitat en el desenrotllament de la seua política esportiva, «l'establiment de mesures de col·laboració i coordinació amb les universitats per al desenrotllament de l'esport universitari».
Així mateix, l'article 42 de la mateixa llei establix que les universitats, d'acord amb la seua autonomia, exercixen competències en matèria de competicions i activitats esportives dins del seu àmbit respectiu d'actuació, i l'article 43 establix que el Consell Valencià de l'Esport col·laborarà amb les universitats en l'organització i desenrotllament de les seues competicions i activitats esportives, principalment les de caràcter interuniversitari.
Les universitats de la Comunitat Valenciana adquirixen cada vegada més un major protagonisme en la col·laboració i coordinació de les competicions esportives dins del seu àmbit, que culmina amb l'organització des de fa uns anys d'una lliga autonòmica universitària, amb la participació de les universitats de la Comunitat Valenciana, denominada Campionat Autonòmic d'Esport Universitari, que redunda en benefici de l'activitat esportiva universitària de la Comunitat Valenciana, i que dóna accés als campionats d'Espanya universitaris.
Amb l'aprovació de la Llei 3/2006, de 12 de maig, de la Generalitat, es crea el Consell Valencià de l'Esport, entre les funcions del qual es troben la gestió de la política esportiva de la Generalitat, i la promoció i organització de l'esport universitari, conjuntament amb les entitats i organismes públics que tenen competència en este camp.
Per això, tenint en compte els articles mencionats de la Llei 2/2011 i de la Llei 3/2006, de 12 de maig, de la Generalitat, de Creació del Consell Valencià de l'Esport, i per tal de promocionar accions organitzatives i de promoció esportiva en l'àmbit universitari, la Conselleria de Turisme, Cultura i Esport considera que este tipus d'activitats han de ser susceptibles de subvenció, a través d'esta resolució, amb un règim d'ajudes que s'ajustarà als criteris de concurrència, publicitat i objectivitat en la seua concessió.
Per tant, i fent ús de les competències assignades al Consell Valencià de l'Esport per la Llei 3/2006, resolc:
Primer
Convocar les subvencions a les universitats de la Comunitat Valenciana que participen en la present temporada 2011/2012 en el Campionat Autonòmic d'Esport Universitari de la Comunitat Valenciana, Lliga CADU, per import global màxim de 30.000 euros, amb càrrec al capítol IV, línia de subvenció T5969000, dels pressupostos del Consell Valencià de l'Esport per a l'any 2012.
Segon
Aprovar les bases per les quals es regirà la present convocatòria, que figuren com a annex I de la present resolució.
Tercer
Les ajudes convocades per mitjà de la present convocatòria no necessiten notificació a la Comissió Europea, per no reunir els requisits de l'article 107 del Tractat de Funcionament de la Unió Europea (TFUE), segons el Decret 147/2007, de 7 de setembre, del Consell, en concret per no suposar avantatge econòmic, ja que les entitats a què van dirigides les ajudes no exercixen activitats econòmiques en què puguen oferir béns o servicis en el mercat. Per això no hi ha la possibilitat de falsejament de la competència.
Quart
La present resolució entrarà en vigor l'endemà de la seua publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar un recurs potestatiu de reposició o bé, directament, un recurs contenciós administratiu en els terminis i davant dels òrgans que s'indiquen a continuació:
El recurs potestatiu de reposició haurà d'interposar-se davant de la consellera de Turisme, Cultura i Esport i presidenta del Consell Valencià de l'Esport-, en el termini d'un mes a comptar de l'endemà de la publicació de la present resolució en el Diari Oficial de la Comunitat Valenciana.
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present resolució en el Diari Oficial de la Comunitat Valenciana.
València, 15 de març de 2012.- La consellera de Turisme, Cultura i Esport i presidenta del Consell Valencià de l'Esport, p. d. R 29.12.2006, DOCV núm. 5435, el secretari autonòmic de Cultura i Esport i vicepresident del Consell Valencià de l'Esport: Rafael Ripoll Navarro.
ANNEX I
Bases per les quals es regula la convocatòria de subvencions destinades a universitats de la Comunitat Valenciana que participen en el Campionat Autonòmic d'Esport Universitari de la Comunitat Valenciana (Lliga CADU)
Primera. Beneficiaris
Podran sol·licitar estes subvencions les universitats de la Comunitat Valenciana que participen amb equips representatius de la universitat en alguna de les modalitats esportives convocades dins del Campionat Autonòmic d'Esport Universitari de la Comunitat Valenciana (Lliga CADU), temporada 2011/2012.
Segona. Objecte i aplicació de les subvencions
Les subvencions a les universitats de la Comunitat Valenciana, objecte d'esta convocatòria, tindran com a finalitat donar suport a la participació dels equips representatius d'estes en el Campionat Autonòmic d'Esport Universitari de la Comunitat Valenciana (Lliga CADU), temporada 2011/2012.
Tercera. Sol·licituds i documentació
3.1. Les sol·licituds es realitzaran per mitjà d'instància dirigida al Consell Valencià de l'Esport, segons model que figura com a annex II de la present resolució.
3.2. La instància s'acompanyarà de la següent informació i documentació:
3.2.1. Certificat del director de l'àrea o servici d'esports de la universitat que acredite que esta es troba participant en el Campionat Autonòmic d'Esport Universitari de la Comunitat Valenciana (Lliga CADU),
3.2.2. Pressupost d'ingressos i gastos firmat pel director de l'àrea o servici d'esports de la universitat en què es detallen els gastos que puga ocasionar esta per gestió, organització, arbitratges i desplaçaments dels diferents equips objecte de subvenció, en el marc del Campionat Autonòmic d'Esport Universitari de la Comunitat Valenciana (Lliga CADU).
3.2.3. Informes expedits pel director de l'àrea o servici d'esports de la universitat que exercisca la secretaria tècnica del Campionat Autonòmic d'Esport Universitari de la Comunitat Valenciana (Lliga CADU) que incloga les dades següents:
· Nom de la universitat que exercix la secretaria tècnica de la Lliga CADU.
· Nom de la universitat que organitza la jornada final de la Lliga CADU.
· El nombre total d'equips participants per cada una de les universitats.
· El nombre total de persones participants per cada una de les universitats.
· El nombre total de quilòmetres previstos a realitzar pels equips de cada una de les universitats sense desestimar cap recorregut.
· El nombre total de partits previstos a disputar pels equips de cada una de les universitats.
3.2.4. La universitat que exercisca la secretaria tècnica haurà d'adjuntar les actes de les reunions convocades on s'arrepleguen els acords adoptats que es referisquen al Campionat Autonòmic d'Esport Universitari de la Comunitat Valenciana (Lliga CADU), i haurà de reflectir, com a mínim, l'aprovació d'un projecte esportiu, els calendaris oficials i els reglaments de cada una de les modalitats esportives convocades, i hi figurarà el vistiplau de cada una de les universitats participants. En tot cas, caldrà un mínim de dos convocatòries anuals, i s'haurà de realitzar la primera abans de l'inici del campionat.
3.2.5. Fitxa de manteniment de tercers (dades bancàries).
3.2.6. Acreditar que es troben al corrent de les seues obligacions tributàries i davant de la Seguretat Social, per mitjà de certificat referit al moment de la finalització del termini de presentació de sol·licituds, en la forma establida en l'Orde de 30 de maig de 1996, de la Conselleria d'Economia i Hisenda (DOGV núm. 2775 de 21.06.1996).
Per al seu ompliment el beneficiari podrà:
· Autoritzar expressament al Consell Valencià de l'Esport per a demanar davant dels òrgans competents les dades expressives d'estar al corrent en el compliment de les obligacions tributàries (estatals i de la comunitat autònoma) i davant de la Seguretat Social, per mitjà de l'ompliment de l'apartat D de la sol·licitud de subvenció.
· En el supòsit de no-autorització, el beneficiari haurà de presentar certificat del seu compliment, excepte el que disposa el punt 3.3.
3.2.7. Declaració de no estar incurs en cap de les prohibicions per a obtindre la condició de beneficiaris establides en l'article 13 de la Llei 38/2003, de 17 de novembre, General de Subvencions. Esta declaració està inclosa en l'apartat C de la sol·licitud de subvenció.
3.3. No caldrà la presentació dels documents requerits en els punts 3.2.5 i 3.2.6, quan ja s'haja presentat, dins del mateix exercici econòmic, davant del Consell Valencià de l'Esport en compliment de la mateixa o semblant convocatòria de subvencions, sempre que s'indique expressament en quina convocatòria han sigut presentats i que estos certificats estan vigents en eixe moment.
3.4. A més de la informació i documentació assenyalada en el punt 3.2, el Consell Valencià de l'Esport podrà demanar qualsevol altra que considere necessària per al millor coneixement i comprensió de l'aplicació de la subvenció.
3.5. Les sol·licituds, junt amb la documentació referida en el punt 3.2, podran presentar-se al Registre del Consell Valencià de l'Esport (carrer Professor Beltrán Báguena, núm. 5, 3a), en el de les delegacions territorials d'Alacant (carrer Jaime Segarra, núm. 4, 6, entresòl), Castelló de la Plana (avinguda del Mar, núm. 23) i València (carrer Professor Beltrán Báguena, núm. 4, baixos), o en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu, la presentació de la documentació a l'oficina de correus corresponent haurà de fer-se, d'acord amb el que disposa l'article 31 del Reial Decret 1829/1999, de 3 de desembre, en sobre obert, per tal que l'exemplar destinat al Consell Valencià de l'Esport siga datat i segellat abans de ser depositat en aquella.
Així mateix, podrà realitzar-se la presentació telemàtica de les sol·licituds, i per a això s'accedirà al catàleg de Servicis Públics Interactius de la Generalitat accessibles a través de i se seleccionarà el servici corresponent. Per a poder accedir a este sistema telemàtic, la persona sol·licitant haurà de disposar de la firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana. En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament al Registre de Representacions de Caràcter Voluntari davant de la Generalitat per a la realització de tràmits per via telemàtica. Si alguns dels documents a aportar junt amb la sol·licitud no poden ser presentats de forma telemàtica, es realitzarà la seua entrega per registre d'entrada, en el termini més breu possible, dins de l'establit en l'apartat 3.6. d'esta convocatòria.
Quan la sol·licitud no es presente en cap dels registres dependents del Consell Valencià de l'Esport, es recomana remetre per via fax, al número 168118418, una còpia de la sol·licitud presentada al Consell Valencià de l'Esport.
3.6. El termini de presentació de sol·licituds, juntament amb la documentació requerida en l'apartat 3.2., finalitzarà el 20 d'abril de 2012. L'incompliment d'este termini determinarà la inadmissió de la sol·licitud.
3.7. Quan la sol·licitud no reunisca els requisits o falte algun document complementari que en cada cas s'exigisquen, es requerirà les persones interessades perquè ho esmenen en el termini de deu dies, amb indicació que, si així no ho fan, es considerarà que desistixen de la seua petició. En este cas, el Consell Valencià de l'Esport declararà este desistiment en la resolució de la convocatòria a què es fa referència en la base 4.5 de la present resolució.
3.8. En la sol·licitud s'indicaran totes aquelles altres subvencions o ajudes que s'hagen sol·licitat o hagen sigut atorgades per altres administracions o ens públics o privats.
Quarta. Valoració de les sol·licituds i resolució del procediment
4.1. L'òrgan competent per a l'ordenació i instrucció del procediment serà el Servici de Promoció Esportiva i Activitats Nàutiques del Consell Valencià de l'Esport.
4.2. Als efectes previstos en esta resolució, es constituirà una comissió avaluadora formada per cinc membres: el cap del Servici de Promoció Esportiva i Activitats Nàutiques, que actuarà com a president, el cap de la Secció d'Extensió Esportiva i tres funcionaris del Consell Valencià de l'Esport designats el seu el vicepresident.
4.3. Una vegada constituïda la comissió, esta procedirà a l'estudi i valoració de les sol·licituds i comprovarà el compliment dels requisits de les bases, i s'hauran de tenir en compte, per a la concessió de les subvencions els criteris següents:
4.3.1. Es distribuirà un 20% de la quantitat global existent en la línia pressupostària entre totes les universitats que participen en el Campionat Autonòmic d'Esport Universitari de la Comunitat Valenciana (Lliga CADU), en la proporció següent:
5.1.6.0. El 8% a distribuir entre totes les universitats que participen en el Campionat Autonòmic d'Esport Universitari de la Comunitat Valenciana (Lliga CADU), per tal de subvencionar gastos d'organització i gestió.
9.0.0.7. El 10% a la universitat que exercisca la secretaria tècnica del Campionat Autonòmic d'Esport Universitari de la Comunitat Valenciana (Lliga CADU), a fi de subvencionar gastos d'organització i gestió durant el campionat.
2.4.4.7. El 2% a la universitat que organitze la jornada final de la lliga, per tal de subvencionar gastos d'organització i gestió.
4.3.2. Un 40% de la quantitat global existent en la línia pressupostària es destinarà a subvencionar gastos de desplaçaments dels equips participants. La quantitat corresponent es repartirà realitzant un prorrateig d'acord al nombre de quilòmetres previstos per a poder disputar els partits de cada equip sense desestimar cap recorregut.
4.3.3. El 40% restant de la quantitat global existent en la línia pressupostària es destinarà a subvencionar gastos de participació i arbitratges dels equips participants en el Campionat Autonòmic d'Esport Universitari de la Comunitat Valenciana (Lliga CADU), distribuïts al seu torn en la proporció següent:
4.2.4.8. Un 10% realitzant un prorrateig d'acord amb el nombre d'equips participants per cada universitat, tenint en compte el nombre total d'equips participants en el Campionat Autonòmic d'Esport Universitari de la Comunitat Valenciana (Lliga CADU).
4.0.7.1. Un altre 10% realitzant un prorrateig d'acord amb el nombre de persones participants per cada universitat, tenint en compte el nombre total de persones participants en el Campionat Autonòmic d'Esport Universitari de la Comunitat Valenciana (Lliga CADU).
3.2.3.4. El 20% restant realitzant un prorrateig d'acord amb el nombre de partits disputats per cada universitat, tenint en compte el nombre total de partits disputats en el Campionat Autonòmic d'Esport Universitari de la Comunitat Valenciana (Lliga CADU).
4.4. Una vegada avaluades les sol·licituds, la comissió avaluadora emetrà un informe en què es concretarà el resultat de l'avaluació, i correspondrà al Servici de Promoció Esportiva i Activitats Nàutiques, com a òrgan instructor, elevar la proposta de concessió o desestimació al vicepresident del Consell Valencià de l'Esport, que resoldrà sobre la subvenció i en determinarà la quantia.
4.5. El vicepresident del Consell Valencià de l'Esport resoldrà la concessió o denegació de les sol·licituds presentades en el termini màxim de sis mesos a comptar des de l'endemà de la publicació de la present resolució en el Diari Oficial de la Comunitat Valenciana. No obstant això, les sol·licituds sobre les quals no recaiga una resolució expressa dins del termini indicat s'entendran denegades.
4.6. El Consell Valencià de l'Esport notificarà a les persones interessades, en el termini establit en el punt anterior la resolució de concessió o denegació de les sol·licituds presentades, i es publicarà així mateix en el Diari Oficial de la Comunitat Valenciana, d'acord amb allò que ha sigut establit per l'article 18.1, de la Llei 38/2003, de 17 de novembre, General de Subvencions.
Quinta. Obligacions dels beneficiaris
5.1. Les universitats beneficiàries de les subvencions estan obligades a:
5.1.1. Participar amb els seus equips en la lliga en el Campionat Autonòmic d'Esport Universitari de la Comunitat Valenciana (Lliga CADU), temporada 2011/2012.
5.1.2. Justificar, davant del Consell Valencià de l'Esport, el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.
5.1.3. Sotmetre's a les actuacions de comprovació efectuades pel Consell Valencià de l'Esport, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, i aportar tota la informació que li siga requerida en l'exercici de les actuacions anteriors.
5.1.4. Comunicar al Consell Valencià de l'Esport l'obtenció d'altres subvencions, ajudes, ingressos o recursos que financen les activitats subvencionades. Esta comunicació haurà d'efectuar-se, tan prompte com es conega i, en tot cas, amb anterioritat a la justificació de l'aplicació donada als fons percebuts.
5.1.5. Acreditar, amb anterioritat a dictar-se la proposta de resolució de concessió, que es troba al corrent en el compliment de les seues obligacions tributàries i davant de la Seguretat Social, en la forma que es determine reglamentàriament, i sense perjuí del que establix la disposició addicional dihuitena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5.1.6. Disposar dels llibres comptables, registres diligenciats i la resta de documents degudament auditats, en els termes exigits per la legislació mercantil i sectorial aplicable al beneficiari en cada cas, així com tots els estats comptables i registres específics que siguen exigits per les bases reguladores de les subvencions, per tal de garantir l'adequat exercici de les facultats de comprovació i control.
5.1.7. Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
5.1.8. Adoptar les mesures de difusió contingudes en l'apartat 4, de l'article 18, de la Llei 38/2003, de 17 de novembre, General de Subvencions.
5.1.9. Procedir al reintegrament dels fons percebuts en els supòsits previstos en l'article 37, de la Llei 38/2003, de 17 de novembre, General de Subvencions.
5.1.10. Participar o assistir a actes o activitats esportives, a sol·licitud del Consell Valencià de l'Esport, en la forma que s'acorde, i tenint en compte que no afecte el normal desenrotllament de les activitats pròpies de l'entitat esportiva.
5.2. Quedarà sense efecte la concessió de la subvenció si, durant el Campionat Autonòmic d'Esport Universitari de la Comunitat Valenciana (Lliga CADU), no es realitza l'activitat que va motivar la seua concessió, si deixen de reunir-se els requisits que es van exigir o si s'incomplixen, sense causa que ho justifique, les condicions establides en la present convocatòria.
Sexta. Modificació de la resolució de concessió
6.1. L'import de la subvenció concedida en cap cas no podrà ser de tal quantia que, aïlladament o en concurrència amb subvencions, ajudes, ingressos o recursos, supere el cost de l'activitat subvencionada.
6.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de la concessió.
Sèptima. Procediment de pagament i terminis de justificació
7.1. Una vegada comunicada a l'interessat la resolució de la concessió de la subvenció, el lliurament d'esta es produirà d'una sola vegada, a la finalització de l'activitat subvencionada, i amb la justificació prèvia documental dels gastos corresponents a la realització de l'activitat objecte de la subvenció concedida.
7.2. Per al cobrament de la subvenció els beneficiaris hauran de presentar la documentació següent:
7.2.1. Certificat expedit pel director de l'àrea o servici d'esports de la universitat que exercisca la secretaria tècnica del Campionat Autonòmic d'Esport Universitari de la Comunitat Valenciana (Lliga CADU) que acredite que els equips han disputat els partits previstos en el calendari de competició confeccionat i detall del nombre de quilòmetres reals efectuats pels equips de cada universitat, segons allò que s'ha estipulat en la base 4.3.2.
7.2.2. Compte justificatiu de gastos, on es detallaran de forma detallada els gastos ocasionats a la universitat en concepte d'organització, gestió, arbitratges, desplaçaments realitzats per a complir el calendari de competició i tots els que deriven de la participació en el Campionat Autonòmic d'Esport Universitari de la Comunitat Valenciana (Lliga CADU).
7.2.3. Certificat del director de l'àrea o servici d'esports de la universitat que la subvenció percebuda s'ha aplicat íntegrament a l'objecte i finalitat que s'establixen en les presents bases.
7.3. Si l'activitat subvencionada es finança, a més que amb la subvenció, amb fons propis o altres subvencions o recursos, haurà d'acreditar-se en la justificació l'import, procedència i aplicació de tals fons a l'activitat subvencionada.
7.4. El termini de justificació finalitzarà el 30 d'abril de l'any 2012.
Octava. Reintegrament de les subvencions
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
a) Incompliment de l'obligació de justificació.
b) Obtenció de la subvenció sense reunir les condicions requerides per a això.
c) Incompliment de la finalitat per a la qual va ser concedida la subvenció.
d) Incompliment de les condicions imposades als beneficiaris amb motiu de la concessió de la subvenció.
e) Igualment, en el supòsit previst en la base 6.1, quan la subvenció principal siga de la Generalitat, procedirà el reintegrament de l'excés obtingut sobre el cost de l'activitat exercida.
f) Així com en tots aquells casos que s'establixen en el capítol I, del títol II, de la Llei 38/2003, de 17 de novembre, General de Subvencions.
Novena. Normativa aplicable
En tot el no previst en esta resolució, els beneficiaris se sotmetran al que establix la Llei 38/2003, de 17 de novembre, General de Subvencions, el text refós de la Llei d'Hisenda Pública de la Generalitat i la Llei de Pressupostos de la Generalitat per a l'exercici de l'any 2012.